Bureia
Bureia (Russice Бурея, de Evenkico Biraia, — Rapida) est flumen in territorio Fortuniano et regione Amurensi Russiae. E confluentia Bureiae Dextrae et Bureiae Sinistrae oritur; Bureiae Dextrae initium in iugo Ezop est, Bureiae Sinistrae in iugo Dusse Alin (Iuga ambo partes iugi Bureiensis sunt). Circiter 620 chiliometra Bureia per montes et per planitiem Zeiensi-Bureiensem patet et in Amurem effunditur. Receptacula aquae Bureiense et Bureiense Inferius in flumine constructa sunt.